Twintig skokkende foto's wys omvang van skade na tweede aardbewing Nieu-Seeland tref
JY LEES NOU Twintig skokkende foto's wys omvang van skade na tweede aardbewing Nieu-Seeland tref
Nog ’n aardbewing van 6.3 op die Richterskaal het Nieu-Seeland getref net ’n paar uur ná ’n groot skudding van 7.8 vroeër. Twee mense het hul lewens in die aanvanklike skudding verloor.
Nog ’n aardbewing van 6.3 op die Richterskaal het Nieu-Seeland getref net ’n paar uur ná ’n groot skudding van 7.8 vroeër. Twee mense het hul lewens in die aanvanklike skudding verloor. Die tweede aardbewing het die suidelike eiland omstreeks 13:45 Maandagmiddag getref net noordoos van Christchurch. Buiten hierdie groot skudding het Nieu-Seelanders meer as 40 naskokke tussen die twee aardbewings beleef. Talle inwoners is ontruim nadat die Nieu-Seelandse ministerie van burgerlike beskerming en nooddienste ’n tsoenami-waarskuwing uitgereik het. Die vloot en weermag is ingeroep om gestrande toeriste uit Kaikoura, ’n gewilde toeristedorp, te red. Kaikoura is heeltemal van die buitewêreld afgesny nadat modderstortings die hoofweg daarheen geblok het.
whoa - kaikoura coast road (shared on FB) pic.twitter.com/UN16Qo0hgw — Naomi Arnold (@NaomiArnold) November 13, 2016
Volgens The Guardian is 600 inwoners en meer as 1200 toeriste daar vasgekeer na die verwoestende 7.8-aardbewing. Nóg modderstortings het ook die Clarencerivier deur sy walle laat bars en inwoners is dadelik ontruim. Volgens bronne het ’n "wal water" stroom af beweeg. ’n Groepie kayakers, wat aanvanklik gevrees is deur die vloedwaters weggespoel, is later veilig gevind. Beeldmateriaal wys die omvang van die skade, veral rondom Kaikoura. Drie koeie kon gelukkig - of ongelukkig - daarin slaag om op ’n klein eilandjie skuiling te vind nadat die res van die grond rondom hulle weggespoel het.
Stranded cows near earthquake damaged Kaikoura. #nzquake pic.twitter.com/7jp1Ufj5SN — Sue Ahearn (@sueahearn) November 14, 2016
Die regering het reeds bevestig dat boere wat deur die ramp geaffekteer word, bygestaan sal word. Intussen is talle Nieu-Seelanders verlig die dodetal is nie so hoog soos die 2011 Christchurch-aardbewing waarin 185 mense dood is nie. Maar groot dele van die suidelike eiland se ooskus sal herbou moet word nadat die aardbewing dit onherkenbaar gebuig en gebreek het.
New pictures #eqnz #earthquakenz #Kaikoura pic.twitter.com/5CGm3vb8TQ — Lou (@lou_gordongreen) November 14, 2016
Duinings van hoër as 2 m het die kus kort na die aanvanklike aardbewing getref en ’n tsoenami-waarskuwing was vir die grootste deel van die nag in plek. Dit is sedertdien gelig, maar owerhede maan inwoners om steeds weg te bly van die kuslyn.
John Key, eerste minister, het bevestig die dodetal sal na verwagting laag bly, maar dat die skade aan infrastruktuur hul grootste kopseer blyk te wees.
Hierdie twintig foto's wys die omvang van die skade:
The whole seabed raised out of the ground #kaikoura #eqnz #earthquakenz pic.twitter.com/CbUVW5YjX2 — Lou (@lou_gordongreen) November 14, 2016
#Kaikoura #earthquake pic.twitter.com/cyCxCZlNWi — Daniel Bullen (@DanielBullen) November 13, 2016